Daar is tans kennelik ernstige woelinge in die swart politiek in die land, met interne ANC-polarisasie tussen die Ramaphosa- en Magashule- / Zuma-kamp. Laasgenoemde kamp moet klaarblyklik keer dat die Zondo-kommissie nie daartoe lei dat hulle wel hulle dag in die hof gaan kry en sodoende hul magsgreep verloor nie. Kan dit gebeur dat die ANC gaan skeur tussen die radikales en gematigdes? Dit beteken nie noodwendig dat Ramaphosa deur blanke Suid-Afrikaners hoegenaamd te vertrou is nie.
Aan die opposisiekant is die jongste aanduidings dat Mmusi Maimane en Herman Mashaba as voormalige DA-voorbokke elk hul eie nuwe politieke party gaan stig – Maimane die Movement for One South Africa en Mashaba die People's Dialogue. Watter steun sou dit kan trek en hoe sou dit die swart politieke magsindeling affekteer?
Hoe Suid-Afrika só gered?
Baie mense in Suid-Afrika smag na 'n beter samelewing waarin daar vir hulle genoegsame bewegingsvryheid, beskerming teen misdaad, gelyke kanse op meriete, aanwending van belastinggeld vir hul welstand, ens. kan wees en hiervoor bid ook Christene in die land. Hoe kan egter genade en guns van God-Drieënig verwag word indien dinge soos die volgende aan die orde is:
Selfdegeslagverhoudings wat wetlik afgedwing word reëlreg teen Bybelse verordeninge. So bv. verwys die twee manlike homo's in Johannesburg wat onlangs 'n babaseuntjie by 'n surrogaat ma laat verwek het, die bohaai oor die vroulike gaypaar wie se "huweliksbevestiging" deur die onthaalvenue Beloftebos by Hermanus geweier is op geloofsgronde, ens.
Sondagsport wat klakkeloos op nasionalevlak bedryf word, bv. die huidige kriekettoetse tussen die Proteas en Engeland, die rugbywedstryde verlede Sondag tussen onderskeidelik die Bulle en die Leeus en die Haaie en die Stormers, ens.
Die land staan die afgelope 25-jaar onder 'n ateïstiese regering, wat die een na die ander goddelose wet op die land van toepassing maak.
Hoe hanteer Christene hierdie dilemma wat hul toekoms ten nouste raak, sonder om te emigreer? Ons kan net bid tot en glo in die God van die Bybel, doen wat ons hand vind om te doen en deur dik en dun by Hom te staan ongeag wat.
Tog nog ons eie land...
Te midde van baie pessimisme oor Suid-Afrika en die stroom emigrante na die buiteland, kom die woorde van Springbokstut en mediese dokter Jannie du Plessis wat pas ná jare in Frankryk teruggekeer het om vir die Leeus in Gauteng te speel, soos 'n vars bries:
"Net om weer in die son te kan oefen en speel is wonderlik. Ja, ek weet daar is dinge soos beurtkrag en nat steenkool, maar ek voel dit is my nat steenkool en my land waar dit gebeur. Daarom pla my dit ook glad nie as al die robotte van hier tot by die huis nie werk nie.
"Ek is weer terug in my land en kan my taal praat. Europa is wonderlik, maar Suid-Afrika is waar my hart is."
Tyd vir die Afrikaner om op te staan
Die oorheersende gedagte en emosie wat by ons opkom aan die begin van 2020 is dat die jaar tyd is vir die Afrikaner om as volk te konsolideer en op te staan vir hul reg van selfbeskikking. Na ons beskeie mening is al hoe Afrikaners in die hoogsbedreigde omstandighede waarin hul tans verkeer, gaan oorleef en voortbestaan, is om by mekaar te kom en saam te staan.
Ons weet dit is 'n mondvol, maar in die woorde van toenmalige Amerikaanse president Teddy Roosevelt: "If we don't hang together, we will all hang separately". Dit is die lank en die kort van die storie – uitdruklik bygesê geldend vir alle regsinnige nasionalistiese Afrikaners – hulle vir wie volkskap nog belangrik is. Dit is ook in ooreenstemming met wat dr. DF Malan in 1949 met die inwyding van die Voortrekkermonument gesê het: "Bring bymekaar wat bymekaar hoort".
Die leierskap wat die Afrikaner nodig het, is uitdruklik nie om onbepaald vir die Afrikaner in die huidige Suid-Afrikaanse opset met die korrupte ANC-dominansie 'n plek te beding nie, maar stapsgewys die Afrikaner te lei na eie volhoubare grondgebied en die vestiging van 'n nuwe eie staatstruktuur op die weg na staatkundige onafhanklike, ekonomiese selfstandigheid en vryheid.
Dit is weereens 'n mondvol, maar as dit nie die strewe van die regsinnige Afrikaner aan 2020 is nie, in geloof in God-Drieënig, dan dink ons dit kan ikabod vir die Afrikaner wees. Indien egter gekyk word na die rekordgetalle opkoms by die Geloftevieringe op 16 Desember 2019 en in besonder die duisende wat by die Voortrekkermonument hartroerend Die Stem gesing het, dan glo ons daar is werklik hoop.
Die vraag is, gaan ons vanjaar begin om hierdie siening en oproep 'n werklikheid te maak? Mag hierdie tog 'n vonk daartoe wees!
Eskom strompel voort met beurtkrag op kort kennisgewing en verskaf allerlei redes daarvoor. Intussen blyk dit dat korrupsie by die kragvoorsiener op megaskaal steeds aan die orde van die dag is. Die werklike feite omtrent Eskom blyk uit verklarings van energiekenners soos Chris Yelland en Ted Blom asook van prof Christo Viljoen wie se artikel hieronder gelees kan word.
Die verspreider van Ditsem Nuus in Bloemfontein die afgelope vyf jaar, mnr. Jaap Hattingh (74), is op 29 Oktober 2019 skielik ná 'n kort siekbed van enkele dae aan kanker oorlede. 'n Entrepreneur in hart en siel, het Hattingh verskeie besighede suksesvol geïnisieer en van hulle bedryf tot en met sy afsterwe.
In sy laaste jare woonagtig in Westerbloem, sal hy onthou word vir sy integriteit en gemoedelike geaardheid. Hy word oorleef deur sy vrou Marie en 'n seun en dogter.
Ditsem Nuus salueer 'n gewaardeerde kollega.
Tans in Orania oorskry die vraag na residensiële akkommodasie die aanbod by verre, terwyl 'n nypende tekort aan sakepersele ondervind word. Met talle nuwe intrekkers per maand in Orania en 'n nog groter getal wat na Orania wil trek, maar nog nie hul verblyf- en trekreëlings gefinaliseer het nie, is beskikbare akkommodasie om verskeie redes 'n probleem.
Hoewel daar tans sowat 20 individuele bouprojekte te Orania aan die gang is, is dit relatief kleinskaal in omvang en is aansienlike versnelling en uitbreiding van die boubedryf ooglopend noodsaaklik. Nuwe intrekkers en entrepreneurs met wie Ditsem Nuus gepraat het, voel dat veel meer en groter private ontwikkelingsprojekte van stapel gestuur behoort te word, dat in die proses innoverende omgewingspraktyke ingevoer behoort te word, dat veral in die groot vraag na bekostigbare middelklasbehuising met eie tuin voorsien moet word. Terselfdertyd word gemeen dat die kleinsakesektor gestimuleer behoort te word deur beskikbaarstelling van moderne bekostigbare sakepersele, hetsy te huur of te koop.
In 'n neutedop, wat sê mens oor die 2019 sportjaar in SA? Kyk, van die WB Rugbybeker en dié Springbokke is deur baie 'n afgod gemaak, maar dit neem nie weg dat hierdie prestasie van die Springbokke dié hoogtepunt was op die SA sporttoneel vanjaar. Wat dit des te meer merkwaardig maak, is die kliniese, goedbeplande en professionele wyse waarop die Bokke o.l.v.afrigter Rassie Erasmus dit gedoen het.
Hulle het hul teenstanders eenvoudig uitoorlê en die toernooi van begin tot einde gedomineer, voordat hulle Engeland in die eindstryd behoorlik afgeransel het.Wat ook uitstaande in hierdie verband was, is dat Pieter-Steph du Toit aangewys is as die Wêreld Rugbyspeler van die Jaar.
Tweede in die ry van top SA prestasies, was die Protea netbalspan, wat in die Wêreldbeker Netbal vroeër vanjaar vierde geëindig het – die beste ooit in hierdie gleuf en met Karla Pretorius aangewys as Beste Speler van die Toernooi. Pretorius is ook deur Netball Scoop aangewys as die Wêreldspeler van die Jaar.
Die SA Sportster (mans en vroue) van die Jaar is die 22-jarige swemster Tatjana Schoenmaker, met 'n string goue en silwermedaljes in wêreldkampioenskapitems vanjaar. Sy is ook aangewys as SA Sportvrou van 2019.
Daar was natuurlik ander uitnemende prestasies deur Suid-Afrikaners op die sporttoneel, maar rumte ontbreek hier. Aan die negatiewe kant bly raskwotas in sowel verteenwoordigende spanne as in die administratiewe kader die groot Achilleshiel van sport in SA.
Vluytjeskraal-Noord (VKN) is 'n plaas groot 288 ha aangrensend aan Orania dorp en wat reeds in 2011deur Oraniërs (nie die Orania Dorpsraad nie) aangekoop is. Ná 'n aansoekproses om hersonering vir gedeeltelike erfontwikkeling vir jare by staatsdepartemente gesloer het, is die nodige wetlike goedkeuring onlangs gegee vir ontwikkeling.
VKN word nou ontwikkeling as 'n eko-landgoed, wat bestaan uit deels landbouverbouing en deels 'n totaal van 73 erwe. Op die foto bouwerk aan woonhuise op van die erwe in volle swang.
Met die Suid-Afrikaanse staat gekaap en op elke terrein ongelooflik vervalle, vra ons onwillekeurig: Hoe lank - :
gaan Afrikaners toelaat dat hulle verder deur 'n reeks drakoniese wette in 'n Kommunistiese "straight jacket" ingedruk word met verlies aan basiese menseregte?
gaan spesifiek Afrikaners nog stilswyend toekyk hoe gruwelik teen hulle in hul geboorteland bloot op grond hul blanke velkleur gediskrimineer word?
gaan blankes nog belasting betaal aan 'n korrupte regering, wat die geld grootliks aanwend om hulle te ondergrawe?
gaan blanke SA burgers toekyk hoe 'n regering hul belastinggeld nie aanwend om die eerste plig van owerheid teenoor onderdaan na te kom nie, nl. die beskerming van hul lewe en goed?
gaan blanke burgers toelaat dat die regering hul belastinggeld gebruik om hul eiendom te konfiskeer sonder vergoeding?
gaan Afrikaners handegevou toekyk hoe die ANC-bewind hul kultuurerfenis van 367 jaar vertrap totdat dit moontlik onherstelbaar vernietig is?
gaan Afrikaners nog wetsgehoorsaam wees aan 'n bewind wie se lede van die grootste kriminele in die geskiedenis van die land is en nie eens aangekla word nie?
gaan Afrikaners toelaat dat hulle geboelie word deur 'n numeriese meerderheid met feitlik geen konstruktiewe baanrekord nie?
Ons vra: Wie uit Afrikaner-geledere gaan opstaan, dinge polities-inkorrek by die naam noem en inisiatief neem vir effektiewe praktiese maar wettige optrede teen 'n verotte staatsbestel?
Suid-Afrikaanse krieket was waarskynlik nog nooit so verneder soos wat tans in Indië in die meerdaagse toetsreeks gebeur nie. Die eerste toets is verloor met 203 lopies, die tweede met 'n beurt en 137 lopies en die derde ook met 'n beurt en 202 lopies. In die eerste toets het Indië verklaar op 502/7 en 323/4, in die tweede op 601/5 en in die derde toets op 497/9.
Dit beteken dat Indië in die drie toetse in totaal slegs 25 paaltjies verloor het om die massiewe totale aantal van 1 923 lopies op te stapel. Daarenteen het die Proteas 60 paaltjies verloor en kan daarvoor slegs 1 381 lopies wys.
Die rede vir hierdie debakel moet uit en uit voor kwotas en rassediskriminasie gelê word. Krieket SA lê streng kwotas vir anderskleurige spelers neer vir alle spanne vanaf laerskoolvlak tot en met die nasionale spanne en dit al vir jare. Die gevolg is dat meriete by die deur uitgegooi word en sodoende word die gehalte van krieket in die land dwarsdeur alle vlakke verswak.
Voormalige Protea snelbouler en deesdae TV kommentator Fanie de Villiers sê dan ook tereg dat gebrekkige plaaslike reeks regstreeks verantwoordelik is vir die huidige SA krieket skandes in Indië. Hy sê dat spelers in die plaaslike reekse kry nie die tipe kompetisie wat hulle op internasionale vlak teëkom nie, terwyl die beste gehalte spelers ook nie altyd deurkom nie.
Meer spesifiek moet die skuld vir die debakel in Indië gelê word voor die persoonlik deur van die uitvoerende hoof van SA Krieket, Thabang Moroe, wat net voor die Indiese toer nie net die redelik-suksesvolle afrigter tesame met ervare oud-Protea-spelers as hulpafrigters en konsultante in die pad gesteek het en die ongehoorde stap geneem het om regstreekse beheer te neem oor die kies van die nasionale span en die afrigting daarvan. In die proses het hy die 36-jarige Enoch Nkwe, met geen eersterangse speelervaring en weinig ervaring as afrigter, aan te stel as waarnemende afrigter.
Intussen blyk dit dat daar verskeie uitstaande SA boulers en kolwers is wat elders presteer, maar wat voorheen nie die nasionale span gehaal het weens kwotavereistes nie, soos die snelbouler Kyle Abbott wat pas vir sy Engelse graafskapspan Hampshire die verstommende wedstrydsyfers van 17/86 behaal het. 'n Uitstekende kolwer wat ook die pad gevat het na groener weivelde is Rilee Rossouw, om maar een te noem.
Die vernedering van die Proteas word selfs elders in die buiteland gevoel waar Engelse en Australiese oud-spelers opmerk dat dit nie in belang van internasionale krieket is dat Suid-Afrikaanse krieket só agteruitgaan nie.
Op die foto die 42-jarige Bloemfonteiner, Gerhard Coertzen, wat op die jaarlikse President Skietkompetisie gehou by die Meerkatgat Skietbaan naby Soutpan, met 'n fenomenale voltelling van kolskote met die eerste prys weggestap het. Dit het hy dit gedoen met die ongelooflike telling van 720.17 uit 720.24, wat neerkom op 17 V-kolle.
Hy het die prestasie behaal uit 150 topskuts van oor die land heen. Coertzen is van beroep 'n tegnikus by Centlec van die Mangaung Metro.
Volgens betroubare syfers op die Internet was daar in 1994 bykans 2 200 openbare enkelmedium Afrikaanse skole in die land, wat met sowat 50% geval het na 1 279 in 2017 en na 1 126 huidig. Wat betref dubbelmedium openbare skole in Afrikaans en Engels in die land, is daar tans 1 112 - dus in totaal 2 238 skole wat onderrig in Afrikaans gee.
Dit toon die kommerwekkende kreeftegang van Afrikaanse skole in die land – eens vanselfsprekend maar vandag 'n luukse. Word gekyk na bv. die huidige strategie van die omstrede Gauteng Dept. van Onderwys, dan is dit duidelik dat Afrikaansmedium skole in die land onder beleg is.
Insiggewend wat die Engelse al oor die Afrikaner oftewel die Boere gesê het – die volgende is selfverduidelikend:
Britse geskiedkundige James Anthony Fraude oor die Voortrekkers:
Sir Arthur Conan Doyle, Britse skrywer en skepper van o.m. Sherlock Holmes:
Amerikaanse genl. George Patton, ná die Tweede Wêreldoorlog:
The Boers? Those sons of bitches fight for the hell of it!
Britse veldmaarskalk Bernard Montgomery ook na afloop van WO II:
Give me 20 divisions of American soldiers and I will beach Europe.
Give me two divisions of those marvellous fighting Boers and I will remove Germany from the face of the earth.
Engelsprekende in omstreeks 1994 in The Citizen in 'n ope brief:
I have to ask why you as Afrikaners are throwing it all away? Why, after 350 years of struggle, are you giving way so meekly, so weakly?
You who fought for your rights against my British forebears, who put up such a show of strength and skill that it took the might of the British Empire at its peak to crush you, who forced the British to use the cruellest methods of total war in order to win.
You, who fought innumerable battles against African tribes, who rebelled in 1914, who fought alongside the British in the Second World War, and who displayed such courage in Korea, are you now going to give it all away?
Now, when the Cold War is over and international pressures upon the country would have faded anyway.
I do not understand you, my friends.
Surely you are not now going to give it up to the Heart of Darkness?
Whenever I drive the long drive, across hard hot plains and over range upon range of bare mountains, every place with its name to commemorate some event or person or characteristic of years gone by, I conjure up the trekboere, and all the rest of your ancestors. They fought for this land and they came to know and have names for it every plant and creature. They were not people to give in with a whimper.
But you, my friends, what is happening to you? It would be bad enough to be overcome by some superior culture, but to give way to necklacers, to kidnappers of children, to murderers of old women; to people who have contributed nothing to the world but only tear down what others have created; who understand nothing and care nothing for this land, who would find it hard to identify a Cape canary let alone a southern right whale or a roseate tern.
How can you look at your history and then trust your destiny to small men like Meyer, puny negotiators who are not a match for the likes of a sharp used car salesman negotiator like Ramaphosa?
Do you really love your country? Please, before it is too late; make your weight felt. This is something serious. Civilisation is at stake here.
Already, the lights are going out in places where the Africans are taking over. (Just try living at Hillbrow as I do, Helen Suzman, and you would think it was so goddam lovely).
Was it all for nothing? The flight from France, fighting the East, India Company, crossing the Karoo, Graaff-Reinet, Slagter's Nek, Blood River, Magersfontein, Ceylon, St. Helena, the Western Desert – all for nothing?
Vanweë die tradisionele agtergrond van onderwys in Suid-Afrika, met vroeëre kenmerke soos betroubare skole, Christelike uitgangspunt, leerplanne vanuit eie kultuur, moedertaalonderrig, ouerbeheerde skooladministrasie en veilige skoolterreine, was onderwys nie anders gesien as skoolgebaseerde onderwys nie. Die afgelope 28 jaar met die nuwe staatkundige bedeling het fundamentele verskuiwings ook die onderwysopset radikale veranderinge laat ondergaan.
Dit geld veral Afrikaner-eie onderwys deur medium Afrikaans wat algaande verskraal word, die Christelike benadering wat vervang word deur sekularisme, lyfstraf wat gekriminaliseer is, die Afrikaner-geskiedenisleerplan óf erg verdraai of uitgefaseer, ens. Daarby bevind die minderheid blanke skoliere hulself dikwels te midde van oorwiggetalle swart en bruin skoliere met bepaalde lewensstandaarde, terwyl talle skoolterreine tonele van geweldpleging en dwelms geword.
Dit is waarom gekyk word na ander opsies waar kinders onderwys kan ontvang in 'n kultuurvriendelike milieu, steeds op hoë akademiese standaard, met goeie buitemuurse en sportgeleenthede en in 'n veilige fisiese omgewing. Die gevolg is dat tuisskoling, wat reeds in 1996 met die aanvaarding van die nuwe Skolewet gewettig is, 'n wesentlike opsie geword het.
Dit het daartoe gelei dat die aantal kinders in SA wat tuisonderrig word, skerp toegeneem het en tans staan op sowat 32 500, maar steeds slegs 0,2 % van die totale aantal leerders in SA op skool uitmaak. Hierdie syfers wissel van provinsie tot provinsie, terwyl die neiging is dat dit onder blankes hoër is as by ander bevolkingsgroepe.
Nietemin, hoewel steeds relatief klein, groei tuisskoling met rasse skrede, terwyl andersyds 'n groot behoefte bestaan aan topgehalte en geakkrediteerde Afrikaanse leerplanne vir die tuisskoolbedryf. Dit is teen hierdie agtergrond dat hierdie fokus in Ditsem Nuus gedoen word, met aandag aan aspekte soos die voor- en nadele van tuisskoling, die vereistes vir gehalte tuisonderrig, watter hulpmiddels en rugsteun beskikbaar is om professionele tuisskoling te skep, wie onderskeidelik diensverskaffers en rolspelers in die bedryf is, wat die nuutste tendense is, ens.
In geheel met die fokus het Ditsem Nuus bevind dat veral wat Afrikaans betref, 'n professionele en lewenskragtige tuisskoolbedryf besig is om tot ontluiking te kom.
Die tragiese verval van SA onder die patetiese ANC-bewind word grafies weerspieël in die gevallestudie van Newcastle Munisipaliteit, soos soos volg verwoord in 'n mediaverklaring van die VF Plus:
"Die ANC het Newcastle in 2009 oorgeneem met geen korttermyn-skuld nie en met kontantreserwes van R270 miljoen. Teen Junie 2013 was die kontantreserwes uitgewis en die geld is hoofsaaklik gebruik vir bedryfsuitgawes.
"Tussen 2012 en 2015 het die munisipaliteit R544 miljoen by ABSA en die Ontwikkelingsbank van Suid-Afrika (OBSA) geleen ten spyte van teenkanting van die opposisie en waarskuwings dat die munisipaliteit die lening nie sou kon terugbetaal nie. Teen Junie vanjaar (2019) het onbefondsde bedryfslaste R876 miljoen beloop, skuld aan Eskom R195 miljoen en aan Uthukela-Water R95 miljoen.
"Die oorbesteding van die begroting oor die afgelope vyf jaar het gelei tot 'n kontanttekort van R849 miljoen vir 2018/19 vanaf 'n tekort van R422 miljoen in 2015/16. Oor die afgelope twee jaar het vrugtelose en verkwiste uitgawes tot so 'n mate buite beheer gestyg dat net die rente op die agterstallige rekening van die inkomstediens (SARS) vir 2018/19, R25 miljoen beloop het.
"Die bate/laste-verhouding vir die huidige jaar het vir die eerste keer onder 'n faktor een gedaal wat beteken die munisipaliteit is tegnies bankrot. Die VF Plus is veral besorg oor die kontantposisie van die munisipaliteit aangesien dit jaar na jaar verswak. Op 31 Desember 2018 het sy totale skuld reeds R1,295 miljard beloop. Skuld aan Eskom was in Februarie 2018 R71.332 miljoen en het teen 31 Januarie vanjaar toegeneem tot R192.048 miljoen. Die munisipaliteit moet nou ingevolge 'n hofbevel R30 miljoen per maand aan Eskom terugbetaal om sy skuld te delg."